Diari Oficial de la Generalitat Valenciana


Sumari del DOGV 1127, del 21-08-1989 (1989/814947)

RESOLUCIÓ de 20 de juny de 1989, de la Direcció General d'Ordenació i Innovació Educativa de la Conselleria de Cultura, Educació i Ciència, per la qual es convoquen programes de formació permanent per a professors i professores de les àrees de matemàtiques i ciències experimentals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1127

Data del DOGV
:   21-08-1989

Secció del DOGV
:   ALTRES DISPOSICIONS

Número del document
:   1989/814947


Data del document
:   20-06-1989

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 20 de juny de 1989, de la Direcció General d'Ordenació i Innovació Educativa, de la Conselleria de Cultura, Educació i Ciència, per la qual es convoquen programes de formació permanent per a professors i professores de les àrees de matemàtiques i ciències experimentals.  
El projecte per a la reforma de l?ensenyament emprés per l'Administració suposa, a més duna reestructuració de l'actual sistema educatiu i de l'ampliació de l?ensenyament obligatori, un canvi en la concepció del currículum escolar.  
Aquest procés ha d'acompanyar-se de la posada en marxa d'un conjunt de programes institucionals de formació permanent que proporcionen al professorat els mitjans perquè siga capaç d'adaptar qualsevol projecte curricular a les particularitats del centre i dels alumnes, dins del març i les bases que fixe l'Administració.  
L?objectiu d'aquests programes es oferir al professorat la possibilitat d'aprofundir en la formació específica de l?àrea o nivell en qüestió, alternant la necessària actualització científica amb l?estudi i anàlisi dels factors que afavoreixen els processos d'aprenentatge.  
Atés que la finalitat última d'aquesta iniciativa és tractar d'aconseguir en els centres d'ensenyament un clima escolar que afavoresca l?elaboració de projectes col·lectius i la necessària renovació pedagògica, correspondrà als centres proposar els professors i/o professores per a cadascun dels programes, i col·laborar en la mesura de les seues possibilitats en la realització i en la consecució dels objectius marcats.  
Per això, i fent ús de les facultats que em confereix l'article 15 del decret 95/1987, de 17 d'agost, del Consell de la Generalitat Valenciana, resolc:  
Primer  
Convocar dos programes de formació permanent, respectivament en les àrees de matemàtiques i ciències experimentals i ciències socials, destinats al professorat que ensenya en els centres públics i privats concertats d'EGB i EM de la Comunitat Valenciana, les característiques específiques dels quals s'exposen en l?Annex I d'aquesta Resolució.  
Segon  
La durada d'aquests programes serà de dos cursos acadèmics i constaran dels períodes següents:  
A: de caràcter intensiu, de 200 a 300 hores, que es realitzarà d'octubre de 1989 a març de 1990.  
B: de treball en el seu centre i en seminaris permanents, amb una durada de 50 a 100 hores que es farà a partir de l'acabament del període de caràcter intensiu.  
C: De seguiment a càrrec del CEP de la zona, que durant el curs escolar 1990-91 s'ocuparà que els centres i els professors participants compten amb la col·laboració i amb l'assessorament necessaris perquè aquests programes tinguen la continuïtat que exigeix la seua definició.  
Tercer  
Podran concórrer a aquesta convocatòria els centres públics i privats concertats que ho sol·liciten del nivell i la zona que s'indica en cada programa concret.  
Cada centre presentarà per programa, la proposta de quatre professors i/o professores, com a màxim, que han de reunir les condicions següents:  
- Estar en situació d'actiu i amb destinació definitiva en el centre, per als funcionaris docents.  
- Tenir un contracte definitiu per al professorat de centres privats.  
- Comptar amb un mínim de docència de cinc anys.  
Quart  
Les sol·licituds es faran mitjançant una instància dirigida al Director General d'Ordenació i Innovació Educativa, i s'hi adjuntaran els documents següents:  
1. Fotocòpia de l'acta del consell escolar per la qual el centre acorda participar en aquesta convocatòria i en què conste la seua acceptació expressa de complir les condicions exigides en el punt sisé d'aquesta Resolució.  
2. Currículum professional dels professors o professores sol·licitants, justificat documentalment.  
El termini de presentació de sol·licituds serà fins al 30 de setembre de 1989.  
Les sol·licituds podran presentar-se en la Conselleria de Cultura, Educació i Ciència, en els Centres de Professors, en els Serveis Territorials d'Educació o per qualsevol dels mitjans que estableix l'article 66 de la Llei de Procediment Administratiu.  
Les sol·licituds s'ajustaran al model d?instància que s'adjunta com a Annex II d'aquesta Resolució.  
Cinqué  
La convocatòria serà resolta per una Comissió presidida pel Director General d'Ordenació i Innovació Educativa i composta per:  
- Un representant de la Direcció General de Centres i Promoció Educativa, designat pel Director General corresponent, a nivell de Cap de Servei.  
- El Cap de Servei de Formació del Professorat.  
- El Cap del Programa de Reforma.  
- Dos Directors de CEP designats pel Director General d'Ordenació i Innovació Educativa.  
Hi farà de secretari de la Comissió, amb veu, però sense vot, un funcionari de la Direcció General d'Ordenació i Innovació Educativa, designat pel Director General.  
A les reunions de la Comissió podran assistir representants dels sindicats que formen part de la Mesa Sindical Sectorial d'Educació.  
La Comissió valorarà com a criteris prioritaris per a participar a cada programa els següents:  
a) Centres que estiguen participant en els plans experimentals de reforma educativa.  
b) Centres que estiguen participant en els projectes i en les activitats que organitzen els CEP.  
c) Centres que hagen participat o que participen en les convocatòries públiques de projectes d'innovació, investigació i experimentació educativa, corresponents al programa de què es tracte.  
d) Centres que estiguen impartint l?ensenyament en valencià.  
e) Currículum dels professors proposats.  
La relació de seleccionats es farà pública a la Conselleria de Cultura, Educació i Ciència, als CEP i als Serveis Territorials d'Educació, i hi haurà un termini de cinc dies per a reclamar davant la Comissió Seleccionadora. Una vegada resoltes les reclamacions es farà pública la llista definitiva de centres admesos.  
Sisé  
Les condicions de participació seran les següents:  
a) La matricula i l?assistència als cursos serà gratuïta.  
b) Durant el període A el professorat seleccionat de centres públics serà eximit totalment o parcialment de docència i per a aixà la Conselleria de Cultura, Educació i Ciència nomenarà els substituts que caldran.  
c) Als professors participants que tinguen el lloc de residència i el centre de treball fora del lloc on es facen les activitats de formació, en un radi superior a 20 Km. els seran abonades les despeses de desplaçament.  
d) Durant els dos anys de durada del programa, els centres participants i especialment els departaments o seminaris directament implicats, es comprometen a col·laborar en la mesura de les seues possibilitats en la realització del programa en què participen i en la consecució dels objectius marcats.  
DISPOSICIONS FINALS  
Primera  
La Direcció General d'Ordenació i Innovació Educativa donarà les instruccions oportunes a la Inspecció Educativa per a garantir un desplegament correcte d'aquests programes.  
Segona  
La Direcció General d?Ordenació i Innovació Educativa expedirà el corresponent certificat al professorat participant en finalitzar el programa, per a la qual cosa tindrà en compte l?informe i l'avaluació presentats pel coordinador del programa.  
València, 20 de juny de 1989. - El Director General d'Ordenació i Innovació Educativa: Baltasar Vives i Moncho.  
ANNEX I  
Programa de Matemàtiques  
Objectius  
L?objectiu d'aquest programa és oferir al professorat de matemàtiques que fa classe en el cicle inicial, mitjà o superior d'EGB i en els dos primers cursos d'EM (6-16) anys la continuació de la formació específica de matemàtiques, que permetra simultanejar la necessària actualització científica, amb la realització de tasques d'aprofundiment en mètodes i recursos didàctics i amb l?estudi i n'anàlisi dels factors que afavoreixen l'aprenentatge.  
Participants  
El programa va dirigit als centres d?ensenyament de les províncies de València, Alacant i Castelló.  
Els centres participants proposaran almenys dos professors i/o professores que ensenyen l?àrea de matemàtiques en:  
EGB: El nivell corresponent  
BUP: 2 grups de primer i/o segon  
FP: 2 grups de primer grau  
La Comissió seleccionarà dos participants per centre.  
Els professors i professores dels centres públics seleccionats tindran una reducció aproximada de mitja jornada de classe durant el període de formació intensiva, per a la qual cosa s?enviarà un substitut per cada centre.  
El programa constarà de tres fases. En la primera fase, el període intensiu de la qual es farà des del 15 d'octubre fins al 15 de desembre de 1989 a Alacant i a València, hi participaran 62 professors, de 31 centre, d'acord amb 1 distribució següent:  
Per zones: 21 centres de la província de València i 10 centres de la província d'Alacant.  
Per nivells: 22 centres d'EGB i 9 d'ensenyament mitjà.  
En la segona fase, el període intensiu de la qual es farà des del 15 de gener fins al 15 de març de 1990 a Alacant, hi participaran 20 professors de 10 centres d'Alacant, 7 d'EGB i 3 d'ensenyament mitjà.  
En la tercera fase que comprendrà el mes de maig participaran 10 centres de la província de Castelló.  
El professorat seleccionat serà eximit de docència durant dues setmanes en què assistirà a tallers permanents de sensibilització i preparació d'activitats de la fase intensiva que tindrà lloc des del 15 d'octubre fins al 15 de desembre de 1990.  
El programa es farà, tant en el període intensiu com en els dos següents, fonamentalment en els centres docents. Els tallers, seminaris i altres activitats tindran lloc en els CEP d'Alacant, Burjassot, Torrent, València i Castelló.  
Programa de Ciències Experimentals  
Objectius  
Aquest programa de formació del professorat pretén fonamentalment que, mitjançant un treball col·lectiu, les professores i els professors assistents aprofundesquen en alguns coneixements científics e incrementen la seua capacitat per a crear situacions adequades que afavoresquen l'aprenentatge significatiu de les ciències per part dels alumnes, i el desenvolupament d'estratègies de canvi conceptual, metodològic i actitudinal. Igualment, es pretén afavorir la discussió, l'elaboració, l?experimentació i l'avaluació de materials concrets de treball per a la classe.  
Participants  
El programa va dirigit als centres d'ensenyament de les províncies de València, Alacant i Castelló. Es convoquen 100 places, corresponents en principi a 50 centres, d'acord amb la distribució següent:  
Per nivell:  
- 60 per a professorat d'EGB  
- 40 per a professorat d'EM  
Per zona:  
- 30 per al professorat de la província de València  
- 50 per al professorat de la província d'Alacant  
- 20 per al professorat de la província de Castelló  
Els centres participants proposaran preferentment dos professors i/o dues professores que ensenyen:  
EGB: les classes de l'àrea de ciències experimentals del cicle superior  
BUP: 2 grups de ciències experimentals de primer o física i química de segon.  
FP: 2 grups de primer grau de ciències naturals o física i química  
En tots el casos s?especificarà en quina matèria (física i química o ciències naturals) vol treballar cada participant.  
Estructura del programa  
La fase A estarà dividida en dos períodes. El primer es farà al llarg d'un mes i s'hi treballarà diàriament, de dilluns a divendres, de 9,30 a 13,30 hores, i els dimarts i dijous, de 16 a 18 hores. Durant aquest període es procedirà a la discussió i fonamentació de les propostes didàctiques, mitjançant l'estudi dels problemes concrets i fonamentals en el procés ensenyament/aprenentatge, tals com, treballs pràctics, resolució de problemes, anàlisi de les actituds dels alumnes vers les ciències, treballs pràctics, resolució de problemes, anàlisi de les actituds dels alumnes vers les ciències, treballs de camp, etc.  
El segon període durarà fins al final del primer trimestre del curs escolar, tindrà el mateix horari que el primer, i estarà destinat principalment a l?elaboració i la discussió de materials concrets de treball per a la classe, on s'apliquen les propostes didàctiques discutides en el període anterior.  
Durant tota aquesta fase intensiva els professors i les professores dels centres públics seleccionats seran eximits de docència, per a la qual cosa es nomenarà els substituts necessaris per cada centre.  
La fase B estarà dividida en dues parts. En la primera, de dos mesos de durada, els participants, constituïts en grups de treball es reuniran els dimarts de 18 a 20 hores per al cicle 12-14, i la vesprada del dijous per al cicle 14-16. En aquestes reunions cada grup comptarà amb un coordinador i es dedicaran fonamentalment al seguiment del treball realitzar a classe, l'anàlisi de l?aplicació dels material elaborats en la fase anterior, a l?estudi dels problemes que es plantegen, etc. També estan previstes per a aquest períodes de visites a classe, tant dels coordinador com dels participants entre ells, sempre que això siga possible.  
En la segona part de la fase B, que durarà fins al final de curs, els grups treballaran de manera autònoma, i cada coordinador es reunirà amb el seu grup almenys una vegada al mes.  
Durant la fase C, els participants es comprometen a seguir treballant en els grups constituïts, comptant amb la col·laboració de l'assessor o l'assessora del CEP de la zona, que actuarà com a coordinador dels grups.  
ANNEX II  
Model d'instáncia de sol·licitud  
A) Dades del centre  
Tipus de centre: Públic Privat concertat   
Nom del centre:   
Adreça   
Localitat CP teléfon   
 EGB BUP / FP1 FP Bach. Exper.  
Ensenyaments que s'hi tan   
Nombre Xalumnes   
Nombre total de professors del centre   
Nombre de grups en cada nivell   
B) Dades dels professors que volen participar en el programa  
B.l Dades personals  
Nom i cognoms   
Adreça CP   
Localitat Teléfon   
D.N.I N.R.P   
B.2 Dades professionals  
1. Especialitat   
2. Área o assignatura que ensenya   
3. Nivells o cursos en què ensenya Párea o assignatura   
   
4. Anys d'experiéncia docent   
5. Títols académics   
6. Per al professorat que ensenya idiomes, títols o certificat que acredite la competéncia lingüística   
   
7. Participació en projectes de reforma i renovació pedagógica   
8. Participació en activitats organitzades pels Centres de Professors   
9. Altres mérits   
   
10. En el programa de Ciéncies Experimentals Fís-Quírn.   
Indiqueu en quina matéria voleu treballar C.Natural